I mere end 350 år har Rauzan-Ségla lavet vin. I begyndelsen af 1990'erne begyndte 2. cru huset virkelig at lave verdensklasse vin. Det er ingen underdrivelse at Rauzan-Ségla i dag er i deres absolutte es. Ségla har i de seneste årgange lavet nogle af de bedste vine i hele deres historie – vine der når svimlende nye højder, og omtalerne i blandt journalisterne er ligeså skyhøje.
Seglas andenvin får præcis samme opmærksomhed og bliver vinificeret akkurat som deres førstevin. Vinen lagrer på 20% nye franske egetræsfade i ca. 15 måneder. Sorteringen af druerne er yderst striks. Den alkoholiske gæring finder sted ved 35 grader i rustfrie ståltanke. Beholderne varierer i størrelse fra 41 til 220 hektoliter, således druerne fra de forskellige parceller kan vinificeres hver for sig. Vinen lagrer i franske egetræsfade (20% nye) i 15 til 18 måneder afhængig af årgangen.
Mørke kirsebær, brombær, solbær, nyt læder, lakrids, mentol og violer er bare nogle af de vidunderlige smagsindtryk, der svømmer ind over paletten. Vinen er fyldig, vildt harmonisk og indbegrebet af elegance. Tanninerne er lækre og bløde, og eftersmagen er pakket med mørk bærfrugt og krydderier. Dette er en exceptionel klassisk "andenvin" fra et Chateau, der virkelig stråler i øjeblikket.